Nariadenie Komisie (EHS) č. 2930/81
z 12. októbra 1981,
ktorým sa prijímajú dodatočné ustanovenia na uplatňovanie stupnice spoločenstva pre klasifikáciu jatočných tiel dospelých kusov hovädzieho dobytka
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 805/68 z 27. júna 1968 o spoločnej organizácii trhu s hovädzím a teľacím mäsom [1], naposledy zmenené a doplnené Aktom o pristúpení Grécka,
so zreteľom na nariadenie Rady (EHS) č. 1208/81 z 28. apríla 1981, ktorým sa určuje klasifikačná stupnica spoločenstva pre jatočné telá dospelých kusov hovädzieho dobytka [2], a najmä na jeho článok 6 ods. 1,
keďže s cieľom zaistenia jednotnej klasifikácie jatočných tiel dospelých kusov hovädzieho dobytka v spoločenstve je potrebné vytvoriť presnejšie definície tried tvaru a tried pretučnelosti;
keďže opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso,
PRIJALA TOTO NARIADENIE:
Článok 1
Dodatočné ustanovenia uvedené v článku 6 podods. 1 nariadenia (EHS) č. 1208/81 sú uvedené v prílohe k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 12. októbra 1981